Защо е нужен аспиратор за нос?
 Децата до възраст до 12 месеца дишат основно през носа . Те не могат и да контролират издухването на носните секрети. Дихателните пътища при бебетата са доста тесни и това прави освобождаването на носните секрети по-трудно. Допълнително нещата се усложняват от това, че през повечето време бебетата са в легнало положение и не могат да държат главата си изправена.  За това при появата на секрети в носа е нужна помощ . Запушването на носа със секрети, позволява в носната кухина да се развиват болестотворни микроорганизми. Те може да се придвижат към синусите и средното ухо, и да причинят сериозни заболявания като синузит и отит. При запушен нос и наличие на секрети е възможно бебето да има затруднения при спане или при хранене . Ако бебето не може да се храни, заради запушен нос, аспираторът за нос трябва да се използва около 15 минути преди хранене.  

